
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 821 

2 Νοεμβρίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση Κανονισμού Εσωτερικής Υπηρεσίας του 

Διοικητικού ΕφετεΙου ΛαρΙσης . 1 

Προσθήκη Τμήματος ειδίκευσης στο Ε.Π.Λ. Ηλιούπο¬ 
λης . 2 

Τροποποίηση Υπηρεσιακού Οργανισμού ΕΛ-ΤΑ (Σύ¬ 
σταση Ταχυδρομικού Πρακτορείου) . 3 

Σύσταση Δημοτικής Επιχείρησης με την επωνυμία «Δη¬ 
μοτικό Περιφερειακό θέατρο ΑγρινΙου (ΔΗ.- 

ΠΕ.ΘΕ.)» . 4 

Κατάργηση Ν.Π.Δ.Δ στο Ν. Αιτωλ/νίας με την επωνυ¬ 
μία «ΔΗ.ΠΕ.ΘΕ. Αγρίνιου» . 5 

Διορθώσεις σφαλμάτων 

Διορθώσεις σφαλμάτων στη Β2/2308/30.6.94 από¬ 
φαση Υπουργού Εθνικής Παιδείας και θρησκευμά¬ 
των . 6 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 104799 (1) 


Τροποποίηση Κανονισμού Εσωτερικής Υπηρεσίας του 
Διοικητικού ΕφετεΙου Λαρίσης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανισμού 
δικαστηρίων και κατάστασης δικαστικών λειτουργών (Κυρ. 
Νόμος 1756/1988) (ΦΕΚ 35/Α/26.2.1988), όπως αντικα- 
ταστάθηκε από το άρθρο 5 του Ν. 1868/1989 (ΦΕΚ 230/ 
Α/10.10.1989) και όπως ισχύει σήμερα. 

2. Το άρθρο 29α του Ν. 1558/1985 όπως προστετέ- 
θηκε με το άρθρο 27 του Ν. 2081/1992 (ΦΕΚ 154/ 
10.9.1992. 

3. Το γεγονός ότι από τις διατάξεις αυτής της απόφαση 
δεν προκαλείται δαπάνη σε βάρος του Κρατικού Προϋπο¬ 
λογισμού. 

4. Το έγγραφο του Προέδρου Εφετών του Διοικητικού 
ΕφετεΙου Λαρίσης με αριθμό 1997/21.9.1994, αποφασί¬ 
ζουμε: 

Τη δημοσίευση στην Εφημερίδα της Κυβερνήσεως της 


τροποποίησης του κανονισμού εσωτερικής υπηρεσίας του 
Διοικητικού ΕφετεΙου Λαρίσης όπως διαμορφώθηκε με 
την απόφαση της Ολομέλειας του δικαστηρίου αυτού από 
16.9.1994 η οποία έχει ως εξής: 

ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ ΔΙΟΙΚΗΤΙΚΟΥ ΕΦΕΤΕΙΟΥ ΛΑΡΙΣΗΣ 

'Αρθρο 1 

Ο Κανονισμός αυτός, βασιζόμενος στις διατάξεις του Ν. 
1756/1988 «κώδικας Οργανισμού Δικαστηρίων και κατά¬ 
σταση Δικαστικών Λειτουργών» (ΦΕΚ 35Α') όπως αντικα- 
ταστάθηκαν με τις διατάξεις α) του Ν. 1868/1989 (ΦΕΚ 
230 Α’) β) του Ν. 1986/1991 (ΦΕΚ 150 Α’) και γ) του Ν. 
2172/1993 (ΦΕΚ 207 Α') ρυθμίζει τα θέματα που αναφέ- 
ρονται στο νόμο αυτό. 

ΜΕΡΟΣ ΠΡΩΤΟ 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΟΥ ΔΙΚΑΣΤΗΡΙΟΥ 

'Αρθρο 2 

Συγκρότηση και Δ/νση του Δικαστηρίου 

1. Ενόψει του αριθμού των προβλεπομένων οργανικών 
θέσεων των δικαστών, το δικαστήριο λειτουργεί σε ένα 
τμήμα, το οποίο συγκροτείται από τον Πρόεδρο και τους 
εκάστοτε υπηρετούντες σ’ αυτό εφέτες. 

2. Τον Πρόεδρο που διευθύνει το δικαστήριο και ΠρόΙ- 
σταται των Υπηρεσιών της Γραμματείας αυτού απάντα ή 
κωλυόμενο τον αναπληρώνουν κατά σειρά αρχαιότητας οι 
εφέτες που υπηρετούν σ’ αυτό. 

Άρθρο 3 

Ημέρες και ώρες Συνεδριάσεων 

1. Το δικαστήριο συνεδριάζει για τη συζήτηση των εκδι- 
καζομένων υποθέσεων και τη δημοσίευση των εκδιδομέ- 
νων αποφάσεών του στην αίθουσα ακροατηρίου των διοι¬ 
κητικών δικαστηρίων, η οποία βρίσκεται στον πρώτο (ισό¬ 
γειο) όροφο του Δικαστικού Μεγάρου Λαρίσης. 

2. Ημέρα και ώρα συνεδριάσεων ορίζεται η 10η π.μ.. 

α) Της Τρίτης, για τις υποθέσεις των διαφορών ουσίας 

και τις υποθέσεις της προεδρικής διαδικασίας και 

β) Της Τετάρτης επομένης της ημέρας συζητήσεως των 
διαφορών ουσίας για τις υποθέσεις ακυρωτικής αρμοδιό¬ 
τητας. 












7676 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Δημοσίευση αποφάσεων μπορεί να γίνει και σε 
οποιαδήποτε άλλη εργάσιμη ημέρα και ώρα. 

4. Δεν ορίζονται τακτικές συνεδριάσεις. 

α) Για τις ημέρες των εορτών των Χριστουγέννων και 
του Νέου έτους από 20 Δεκεμβρίου μέχρι 10 Ιανουά¬ 
ριου. 

β) Γ ια τις ημέρες των εορτών του Πάσχα, κατά τη Με¬ 
γάλη Εβδομάδα και την εβδομάδα του Πάσχα. 

γ) Γ ια τις θερινές διακοπές από 1 ης Ιουλίου μέχρι 15 Σε¬ 
πτεμβρίου. 

Κατά τα αμέσως ανωτέρω χρονικά διαστήματα μπορεί 
να προσδιορισθούν συνεδριάσεις για κατεπείγουσες υπο¬ 
θέσεις (ιδίως του άρθρου 159 του ΚΦΔ, του άρθρου 20 
παρ. 4 του Ν. 1868/1989, του άρθρου 31 του Π.Δ/τος 
341 /1978 του άρθρ. 73 του ΚΕΔΕ και του άρθρου 52 του 
Π.Δ/τος 18/1989. 

Αρθρο 4 

Αριθμός συνεδριάσεων και προσδιορισμός υποθέσεων 

1. Ορίζεται α) Μία (1) συνεδρίαση κατά μήνα, για τη συ¬ 
ζήτηση των υποθέσεων διαφορών ουσίας (πενταμελούς ή 
τριμελούς συνθέσεως). 

β) Μία (1) συνεδρίαση κατά μήνα για τη συζήτηση υπο¬ 
θέσεων προεδρικής διαδικασίας και 

γ) Μία (1) συνεδρίαση ανά δίμηνο για τις υποθέσεις ακυ¬ 
ρωτικής αρμοδιότητας, εκτός αν παρίσταται επείγουσα 
ανάγκη συντομότερου προσδιορισμού δικασίμου για κά¬ 
ποιες από τις υποθέσεις αυτές. 

2. Οι πρωτοείσακτες υποθέσεις που προσδιορίζονται 
για εκδίκαση σε μηνιαία βάση, είναι ανάλογες προς τον 
εκάστοτε αριθμό των δικαστών που υπηρετούν στο δικα¬ 
στήριο, έτσι ώστε να ανατίθενται σε κάθε δικαστή: 

α) 4-6 υποθέσεις της ακυρωτικής διαδικασίας. 

β) 2-3 υποθέσεις διοικητικών Συμβάσεων και 

γ) 6-8 υποθέσεις των λοιπών αντικειμένων 

3. Σε εξαιρετικές περιπτώσεις (όπως λ.χ. ομοειδείς 
υποθέσεις απλής φύσεως, σοβαροί λόγοι εκδίκασης υπο¬ 
θέσεων επειγούσης ανάγκης ή αποδοχή αιτήσεων προτι- 
μήσεως), είναι δυνατόν ο αριθμός των προσδιοριζομένων 
υποθέσεων να αυξάνει κατά ποσοστό έως 20%. 

Σε περίπτωση που δεν προσδιορίζονται υποθέσεις μιάς 
ή περισσοτέρων κατηγοριών από τις παραπάνω αναφερό- 
μενες, τότε γίνεται ανάλογος αύξηση του προσδιορισμού 
υποθέσεων από τις εκκρεμείς των λοιπών κατηγοριών. 

4. Ο προσδιορισμός των προς εκδίκαση υποθέσεων 
τόσο της τακτικής διαδικασίας, όσο και της Προεδρικής 
και των αιτήσεων αναστολών γενικώς, γίνεται με πράξη 
του Προέδρου του Δικαστηρίου. 

Άρθρο 5 

Ολομέλεια του Δικαστηρίου 

1. Η Ολομέλεια του Δικαστηρίου συγκαλείται υποχρεω¬ 
τικά στις περιπτώσεις που προβλέπεται από το άρθρο 14 
του Ν. 1756/1988, όπως αντικαταστάθηκε από την παρ. 1 
του άρθρου 3 του Ν. 1868/1989. 

2. Η σύγκληση της Ολομέλειας γίνεται οκτώ (8) τουλάχι¬ 
στον ημέρες πριν από την ημέρα συνεδριάσεως με πράξη 
του Προέδρου, στην οποία ορίζεται ο τόπος και χρόνος 
συνεδρίασης και τα θέματα με τα οποία θα ασχοληθεί. 
Στην ίδια πράξη ορίζεται και ο δικαστής ή οι δικαστές που 
θα εισηγηθούν τα θέματα αυτά, όταν αυτό είναι αναγκαίο. 

3. Κατά τα λοιπά, όπως και στην περίπτωση συγκλή- 


σεως της Ολομέλειας κατόπιν αιτήσεως μέλους ή μελών 
του Δικαστηρίου, εφαρμόζονται οι διατάξεις του άρθρου 
14 του Ν. 1756/1988, όπως αντικαταστάθηκε με την παρ. 
1 του άρθρου 3 του Ν. 1868/1989. 

4. Οι αποφάσεις της Ολομέλειας καθώς και τα σχετικά 
πρακτικά υπογράφονται από τον Πρόεδρο του δικαστη¬ 
ρίου που διευθύνει τις εργασίες της και τον Γραμματέα, ο 
οποίος παρίσταται κατ' αυτή και τηρεί τα πρακτικά, εκτός 
των περιπτώσεων που ο νόμος ορίζει διαφορετικά. 

Ο Κανονισμός όμως της Εσωτερικής Υπηρεσίας του Δι¬ 
καστηρίου και κάθε τροποποίησή του υπογράφεται από 
όλα τα μέλη αυτού, που παρ έστησαν καθώς και από τον 
Γ ραμματέα. 

Αρθρο 6 

Τμήματα Διακοπών 

1. Το μήνα Απρίλιο κάθε έτους η Ολομέλεια του Δικα¬ 
στηρίου αποφασίζει: 

α) Γ ια τα Τμήματα διακοπών του Δικαστηρίου καθώς και 
για τις ημέρες και ώρες συνεδριάσεως και 

β) Το είδος και τον αριθμό υποθέσεων που θα εκδικάζο- 
νται κατά το χρονικό αυτό διάστημα, λαμβάνοντας υπόψη 
όσα ορίζονται ειδικότερα στο άρθρο 32 του Ν. 1756/1988 
(και στις παραγράφους 3, 5 και 6 του άρθρ. 27 αυτού). 

2. Η απόφαση αυτή υποβάλλεται στον Υπουργό Δικαιο¬ 
σύνης στο δεύτερο δεκαήμερο του Μαΐου κατά τα οριζό¬ 
μενα στην παρ. 3 του άρθρ. 27 του Ν. 1756/1988 όπως η 
παράγραφος αντικαταστάθηκε από την παρ. 5 του άρθρου 
6 του Ν. 1868/1989. 

Άρθρο 7 

Οι πράξεις του Προέδρου και των αναπληρωτών του 
όταν αυτός κωλύεται ή απουσιάζει, τοποθετούνται σε 
ιδιαίτερο φάκελλο και είναι πάντοτε στη διάθεση όλων των 
δικαστών του δικαστηρίου. 

ΜΕΡΟΣ ΔΕΥΤΕΡΟ 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΗΣ ΓΡΑΜΜΑΤΕΙΑΣ 

Άρθρο 8 

1. Ενόψει του συνολικού αριθμού των προβλεπομένων 
οργανικών θέσεων των υπαλλήλων της γραμματείας του 
Δικαστηρίου (Ένας υπάλληλος βαθμού Α’, κατηγορίας 
ΠΕ, δύο υπάλληλοι βαθμού Β’, κατηγορίας ΔΕ, μια δακτυ- 
λογράφος βαθμού Γ, κατηγορίας ΔΕ και δύο επιμελητές 
βαθμού Γ, κατηγορίας Υ.Ε.), η Γραμματεία διαρθρώνεται 
ως ακολούθως: 

Α. Διεύθυνση των Υπηρεσιών της Γραμματείας και 

Β. Τμήμα Γραμματείας - Συνεδριάσεων. 

Άρθρο 9 

Διεύθυνση Υπηρεσιών της Γραμματείας 

1. Η Γραμματεία του Δικαστηρίου αποτελεί Διεύθυνση, 
σύμφωνα προς τις διατάξεις των άρθρων 9 και 16 παρ. 8 
του Ν. 1586/1986 (ΦΕΚ 37 Α’) και της 117830/1987 
Απόφασης των Υπουργών Προεδρίας της Κυβέρνησης και 
Δικαιοσύνης (ΦΕΚ 719 Β*). 

Ο Γραμματέας του Δικαστηρίου διευθύνει τις Υπηρε¬ 
σίες της Γ ραμματείας, σύμφωνα με τις εντολές του Προέ¬ 
δρου του Δικαστηρίου και ασκεί όλες τις αρμοδιότητες και 
τα καθήκοντα που ορίζονται στις κείμενες διατάξεις (άρ¬ 
θρα 7 και 10 του Ν. 1756/1988 (Α’ 35) όπως αυτά αντικα- 

ταστάθηκαν με τα άρθρα 1 και 2 του Ν. 1868/1989 (Α* 
230) αντίστοιχος) και ιδίως: 

α) Διευθύνει τις υπηρεσίες της Γραμματείας, συντονίζει 
κατευθύνει και επιβλέπει όλους τους υπαλλήλους του Δι¬ 
καστηρίου και παίρνει κάθε μέτρο κατά την κρίση του για 
την επίτευξη των σκοπών του Δικαστηρίου και την εύ¬ 
ρυθμη διεξαγωγή των εργασιών της Γ ραμματείας αυτού. 
Συντάσσει τις εκθέσεις εμφανίσεως και αναχωρήσεως 
των δικαστών και των υπαλλήλων του Δικαστηρίου. Συ¬ 
ντάσσει τις εκθέσεις υπηρεσιακής ικανότητας των υπαλ¬ 
λήλων της Γ ραμματείας για όσους έχει αρμοδιότητα και 
τηρεί τους ατομικούς φακέλλους των δικαστών και υπαλ¬ 
λήλων, τηρεί το εμπιστευτικό πρωτόκολλο του Δικαστη¬ 
ρίου. Τηρεί τα πρωτότυπα των αποφάσεων των Ολομε¬ 
λειών του Δικαστηρίου και το βιβλίο πράξεων του Προϊστα¬ 
μένου του Δικαστηρίου. Τηρεί ομοίως το βιβλίο προσελεύ- 
σεως και αποχώρησης των υπαλλήλων, μεριμνά για τη βι- 
βλιοδέτηση των Τόμων των αποφάσεων, των Πρακτικών, 
των Βιβλίων και Συγγραμμάτων κλπ. 

β) Έχει τη διαχείριση των παγίων χορηγημάτων γραφι¬ 
κής ύλης και καθαριότητας και διενεργεί τις διάφορες 
προμήθειες. 

γ) Ενεργεί για την παραλαβή και το χαρακτηριστμό της 
αλληλογραφίας και στη συνέχεια προώθηση στους αρμό¬ 
διους δικαστές και υπαλλήλους, την τήρηση των βιβλίων 
αδειών (κανονικών και αναρρωτικών) δικαστών και υπαλ¬ 
λήλων, τη χρέωση και επίβλεψη της δακτυλογράφου ή των 
δακτυλογράφων, συντάσσοντας για κάθε εβδομάδα δελ¬ 
τίο αποδόσεως. 

δ) Μεριμνά και ενεργεί τα απαραίτητα για τη διακήρυξη 
διαγωνισμών και δημοπρασιών. 

ε) Παραλαμβάνει και μεριμνά για τη φύλαξη των βιβλίων 
και λοιπών συγγραμμάτων της Βιβλιοθήκης του Δικαστη¬ 
ρίου. 

στ) Μεριμνά για την εκτύπωση και ανατύπωση εντύπων 
και βιβλίων της Γ ραμματείας του Δικαστηρίου. 

ζ) Παραλαμβάνει, καταγράφει και παρακολουθεί τη 
χρήση των επίπλων και του λοιπού εξοπλισμού του δικα¬ 
στηρίου κλπ. 

η) Υπογράφει τις κατά νόμον βεβαιώσεις και τα πιστο¬ 
ποιητικά που εκδίδει η Γραμματεία του δικαστηρίου και 
ενεργεί την αλληλογραφία με τις άλλες Υπηρεσίες, όπου 
κατά νόμον απαιτείται. 

2. Το Γραμματέα απόντα ή κωλυόμενο αναπληρώνει στη 
Διεύθυνση των Υπηρεσιών της Γ ραμματείας ο επόμενός 
του ιεραρχικά που ορίζεται από τον Πρόεδρο του Δικαστη¬ 
ρίου, και στα λοιπά καθήκοντά του ο υπάλληλος που ορί¬ 
ζεται από τον ίδιο (Γραμματέα). 

Αρθρο 10 

Τμήμα Γραμματείας-Συνεδριάσεων 

1. Στο Τμήμα αυτό υπάγονται οι υπάλληλοι που εκτε- 
λούν τα καθήκοντα όλων των Σχηματισμών του Δικαστη¬ 
ρίου, ήτοι του Σχηματισμού Διαφορών Ουσίας (Πενταμε¬ 
λούς και Τριμελούς συνθέσεως) και του Σχηματισμού Ακυ¬ 
ρωτικής Αρμοδιότητας, της Γραμματείας Έδρας (Πεντα¬ 
μελούς - Τριμελούς Συνθέσεως), Εισαγωγής και Προσδιο¬ 
ρισμού υποθέσεων, Δημοσίευσης και καθαρογραφής 
αποφάσεων, καταθέσεως Ενδίκων Μέσων και Βοηθημά¬ 
των κλπ. 

2. Ο Προϊστάμενος του Τμήματος αυτού, συντονίζει τις 
εργασίες του Τμήματος, επιβλέπει και κατευθύνει τους 


υπαλλήλους σύμφωνα με τις οδηγίες του Προέδρου του 
Δικαστηρίου και του Προϊσταμένου της Διεύθυνσης Γ ραμ¬ 
ματείας. Πρέπει να είναι ενήμερος όλων των θεμάτων και 
αντικειμένων του τμήματος και να εκτελεί και ο ίδιος τις 
εργασίες των αντικειμένων του τμήματος που εκτελούν 
και οι λοιποί υπάλληλοι, ώστε να γίνεται ορθολογικός κα¬ 
ταμερισμός της εργασίας. 

3. Στα καθήκοντα των υπαλλήλων του Τμήματος αυτού 
περιλαμβάνεται, ενδεικτικώς μεταξύ άλλων. Η συμμετοχή 
τούτων στη σύνθεση συνεδριάσεων του Δικαστηρίου, ως 
γραμματέων. Η σύνταξη πρακτικών, εκθέσεων, πράξεων 
και άλλων εγγράφων που απαιτεί ο νόμος για την πιστοποί¬ 
ηση των δικαστικών ενεργειών. Η παραλαβή και καταχώ- 
ρηση στα οικεία βιβλία των ασκουμένων ενώπιον του Δικα¬ 
στηρίου ενδίκων μέσων και βοηθημάτων ή αιτήσεων, των 
δηλώσεων παραιτήσεως από τα ασκηθέντα ένδικα μέσα, 
προσθέτων λόγων, παρεμβάσεων κλπ. Η καταχώρηση των 
προσδιοριζομένων από τον Πρόεδρο του Δικαστηρίου 
υποθέσεων στα πινάκια των οριζομένων από τούτον δικα¬ 
σίμων. Η σύνταξη και η συνυπογραφή των πράξεων του 
προέδρου περί ορισμού δικασίμου. Η παραλαβή δικογρά¬ 
φων υπομνημάτων κλπ. και η σύνταξη πράξεων καταθέ¬ 
σεως αυτών. Η σύνταξη και υπογραφή κλήσεων. Η τήρηση 
και ενημέρωση των προβλεπομένων για τη Γ ραμματεία βι¬ 
βλίων. Η διόρθωση και υπογραφή των αποφάσεων και των 
αντιγράφων αυτών και η παράδοσή τους στους επιμελη¬ 
τές, με εντολή για κοινοποίησή τους στους διαδίκους. Η 
παρακολούθηση της πορείας των υποθέσεων για τις 
οποίες εκδόθηκαν προδικαστικές ή αναβλητικές αποφά¬ 
σεις. Η συσχέτιση συναφών εκκρεμών προς προσδιορισμό 
υποθέσεων, για την ενότητα της δικαστικής κρίσεως. Η 
κατάρτιση καταστάσεων για την απόδοση και κατάπτωση 
των παραβόλων, σύμφωνα με το περιεχόμενο των εκδιδο- 
μένων αποφάσεων. Η αλλληλογραφία με άλλες υπηρεσίες 
κατ' εντολή του Γ ραμματέα. Η σύνταξη του Εκθέματος. Η 
αποστολή των φακέλλων, έπειτα από τη λήξη της προθε¬ 
σμίας αναιρέσεως ή της εφέσεως στις ακυρωτικές διαφο¬ 
ρές, προς τις Αρχές του εξέδωσαν τις πράξεις και στο Αρ¬ 
χείο. 

Η σύνταξη των μισθοδοτικών καταστάσεων και των λοι¬ 
πών απαιτουμένων από το νόμο δικαιολογητικών και η βά¬ 
σει αυτών πληρωμή των μισθών, οδοιπορικών αποζημιώ¬ 
σεων κ.λπ. προς τους δικαστές και υπαλλήλους του Δικα¬ 
στηρίου. Η σύνταξη μηνιαίων και ετησίων στατιστικών 
στοιχείων. Η πληροφόρηση των διαδίκων για την πορεία 
των υποθέσεων. 

Η χορήγηση αντιγράφων από έγγραφα δικογραφιών που 
εκκρεμούν στο Δικαστήριο, υπό τους περιορισμούς του 
νόμου. Η μέριμνα συμπληρώσεως των ελλειπόντων στοι¬ 
χείων και τελών της διαδικασίας εκδίκασης των υποθέ¬ 
σεων. Η μέριμνα της καταστροφής του Αρχείου και τέλος 
κάθε άλλη ενέργεια αναγκαία για τη λειτουργία και διεξα¬ 
γωγή της Υπηρεσίας. 

Αρθρο 11 

Γραφείο Επιμελητών Δικαστηρίου 

Το γραφείο αυτό υπάγεται στο Γ ραμματέα του Δικαστη¬ 
ρίου (άρθρο 9 Ν. 1586/1986). 

Οι εργασίες που εκτελούν οι επιμελητές και οι οποίες 
προβλέπονται από τις εκάστοτε ισχύουσες διατάξεις ορί¬ 
ζονται από τον Πρόεδρο του Δικαστηρίου ή από τον Γ ραμ¬ 
ματέα. 

ΜΕΡΟΣ ΤΡΙΤΟ 

ΛΟΙΠΕΣ ΔΙΑΤΑΞΕΙΣ ΓΕΝΙΚΟΥ ΠΕΡΙΕΧΟΜΕΝΟΥ 

Αρθρο 13 

Σφραγίδα Δικαστηρίου 

Η σφραγίδα του Δικαστηρίου, που προβλέπεται από το 
άρθρο 21 του Ν. 1756/1988, χρησιμοποιείται από: α) Τον 
Πρόεδρο του Δικαστηρίου ή το νόμιμο αναπληρωτή του, β) 
το Γραμματέα και γ) από τον Προϊστάμενο του Τμήματος 
της Γραμματείας του Δικαστηρίου. 

Αρθρο 14 

Περιγραφή του Εκτελεστηρίου Τύπου 

Η περιγραφή των αποφάσεων του Δικαστηρίου από τον 
εκτελεστήριο τύπο -όπου προβλέπεται από το νόμο- γί¬ 
νεται από τον Πρόεδρο του Δικαστηρίου και σε περίπτωση 
απουσίας ή κωλύματος τούτου από το νόμιμο αναπληρωτή 
του. 

Αρθρο 15 

Ασφάλεια Καταστήματος Δικαστηρίου 

Ο Γραμματέας του Δικαστηρίου και οι λοιποί υπάλληλοι 
είναι υποχρεωμένοι να λαμβάνουν όλα τα πρόσφορα μέ¬ 
τρα, σύμφωνα με τις οδηγίες του Προέδρου, ώστε να απο¬ 
κλεισθεί περίπτωση διάρρηξης των γραφείων του κατα¬ 
στήματος, πυρκαγιάς, απώλειας δικογραφιών κ.λπ. 

Η ισχύς του κανονισμού, όπως ήδη αναμορφώνεται και 
τροποιείται, ισχύει από 1ης Οκτωβρίου 1994. 

Κρίθηκε, αποφασίσθηκε και εκδόθηκε στη Λάρισα στις 
16.9.1994. 

Ο Πρόεδρος 
ΑΡΙΣΤΕΙΔΗΣ ΓΛΥΚΟΣ 
Πρόεδρος Εφετών Δ.Δ 
Ο Γ ραμματέας 
ΔΗΜΗΤΡΙΟΣ ΛΑΓΓΑΣ 
Οι Δικαστές 

ΚΩΝ/ΝΟΣ ΑΝΑΓΝΩΣΤΟΥ, 

ΣΤΑΥΡΟΥΛΑ ΣΤΑΜΟΥΛΗ-ΣΕΙΡΑΓΑΚΗ, 

ΕΛΕΝΗ ΣΟΥΛΙΩΤΟΥ 
Εφέτες Δ.Δ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Οκτωβρίου 1994 

Ο ΥΠΟΥΡΓΟΣ 

ΓΕΩΡΓΙΟΣ ΚΟΥΒΕΛΑΚΗΣ 
-♦- 

Αριθ. Δ4/588 (2) 

Προσθήκη Τμήματος ειδίκευσης στο Ε.Π.Λ. Ηλιούπο¬ 
λης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθ. 111 παραγ. 8 του Ν. 1892/90 
«για τον εκσυγχρονισμό και την ανάπτυξη και άλλες διατά¬ 
ξεις» (ΦΕΚ 101 τ.Α'). 

2. Τις διατάξεις του άρθρ. 5 παρ. 2 του Ν. 2043/92, σε 
συνδυασμό με τις διατάξεις του άρθρ. 2 παρ. 1 του Ν. 
1304/82 (ΦΕΚ 144 τ.Α’). 


3. Τη διάταξη του άρθρ. 29 του Ν. 1558/85, το οποίο 
προστέθηκε με το άρθρο 27 του Ν. 2081/92 κατ’ εφαρ¬ 
μογή των οποίων βεβαιούται ότι με την απόφαση αυτή δεν 
προκαλείται δαπάνη σε βάρος του κρατικού προϋπολογι¬ 
σμού. 

4. Την αριθμ. Η/5615/21.7.94 απόφαση του Πρωθυ¬ 
πουργού «Ανάθεση αρμοδιοτήτων στον Αναπλ. Υπουργό 
του ΥΠΕΠΘ», αποφασίζουμε: 

Προστίθεται από το σχολ. έτος 1994-95 στο Ενιαίο Πο¬ 
λύ κλαδικό Λύκειο (Ε.Π.Λ.) Ηλιούπολης, αρμοδιότητας του 
4ου Γραφείου Δευτεροβάθμιας Εκπ/σης της Νομαρχίας 
Αθηνών, στον κλάδο Ηλεκτρολογίας, το ακόλουθο Τμήμα 
ειδίκευσης: 

- Ηλεκτρολόγων Γενικών Εφαρμογών 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Οκτωβρίου 1994 

ο ΑΝΑΠΛ. ΥΠΟΥΡΓΟΣ 

Φ. ΠΕΤΣΑΛΝΙΚΟΣ 

-♦- 

Αριθ. 82068/2563 (3) 

Τροποποίηση Υπηρεσιακού Οργανισμού ΕΛ-ΤΑ (Σύσταση 
Ταχυδρομικού Πρακτορείου). 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 11 του Ν. 496/70 «περί ορ- 
γανώσεως και λειτουργίας των Ταχυδρομείων», όπως τρο¬ 
ποποιήθηκαν με τις διατάξεις του άρθρου 4 του Π.Δ. 
277/75 «περί της νομικής μορφής λειτουργίας της Ταχυ¬ 
δρομικής Υπηρεσίας δια το μετά την 30ην Απριλίου 1975 
χρονικό διάστημα». 

2. Τις διατάξεις του Ν. 1365/83 «Κοινωνικοποίηση Επι¬ 
χειρήσεων δημοσίου χαρακτήρα ή κοινής ωφέλειας». 

3. Τις διατάξεις του άρθρου 29Α του Ν. 1558/85, όπως 
προστέθηκε με το άρθρο 27 του Ν. 2081/92 (ΦΕΚ 154/ 
Α). 

4. Τις διατάξεις του Π.Δ. 295/86 «Δομή, ρόλος και τρό¬ 
πος διοίκησης και λειτουργίας της κοινωνικοποιημένης 
επιχείρησης Ελληνικά Ταχυδρομεί (ΕΛ-ΤΑ). 

5. Τις διατάξεις του άρθρου 19 παρ. 2 του Ν. 1735/87 
«Προσλήψεις το δημόσιο τομέα, κοινωνικός έλεγχος στη 
δημόσια διοίκηση πολιτικά δικαιώματα και άλλες συναφείς 
διατάξεις». 

6. Το με αριθμ. 2251/3739/002.3/28.7.94 έγγραφο 
του ΕΛ-ΤΑ. 

7. Την απόφαση του Δ.Σ. ΕΛ-ΤΑ, που λήφθηκε με την 
848/30.6.94 συνεδρίασή του, αποφασίζουμε: 

Εγκρίνουμε την απόφαση που πήρε το Δ.Σ. ΕΛ-ΤΑ στη 
συνεδρίασή του 848/30.6.94, με την οποία αποφάσισε τη 
σύσταση Ταχυδρομικού Πρακτορείου στην κοινότητα Χα- 
ροπού Σερρών. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού εκμετάλλευσης ΕΛ- 
-ΤΑ ύψους 10.000 δρχ. περίπου μηνταίως. 

Για την ανωτέρω δαπάνη έχει εγγραφεί πίστωση στον 

προϋπολογισμό Εκμετάλλευσης ΕΛ-ΤΑ με ΚΑΔ 619802 
«Αμοιβές Διευθυνόντων Ταχ/κά Πρακτορεία». 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 10 Οκτωβρίου 1994 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΚΗΣ ΟΙΚΟΝΟΜΙΑΣ 

Α. ΠΕΠΟΝΗΣ Γ. ΠΑΠΑΝΤΩΝΙΟΥ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Αθ. ΤΖΟΥΡΑΣ 
-♦- 

Αριθ. ΕΣ 28431 (4) 

Σύσταση Δημοτικής Επιχείρησης με την επωνυμία «Δημο¬ 
τικό Περιφερειακό θέατρο Αγρίνιου (ΔΗ.ΠΕ.ΘΕ.)». 

Ο ΝΟΜΑΡΧΗΣ ΑΙΤΩΛΟΑΚΑΡΝΑΝΙΑΣ 
Έχοντας υπόψη: 

1. Την αριθμ. 30157/14.12.1983 απόφαση, με την 
οποία συστήθηκε ίδιο Νομικό Πρόσωπο με το όνομα «Δη¬ 
μοτικό Περιφερειακό θέατρο Αγρίνιου» στο Δήμο Αγρί¬ 
νιου, καθώς και τις όμοιες με αριθμ. 

α) 1816/24.1.84 (ΦΕΚ 112/τ.Β/2.3.84) και 

β) 25909/23.9.91, με τις οποίες συμπληρώθηκε η αρ¬ 
χική αναφερόμενη απόφαση και τροποποιήθηκε η συστα¬ 
τική πράξη του ίδιου Νομικού Προσώπου του Δήμου Αγρί¬ 
νιου, αντίστοιχα. 

2. Την αριθμ. Α/24.2.94 απόφαση του Διοικ. Συμβου¬ 
λίου του ΔΗ.ΠΕ.ΘΕ. Αγρίνιου, περί μετατροπής του Νομι¬ 
κού Προσώπου του θέατρου, σε ιδ. με τον όρο της πρόσ¬ 
ληψης των τεσσάρων (4) μονίμων υπαλλήλων, με σύμβαση 
αορίστου χρόνου. 

3. Την αριθμ. 249/94 απόφαση του Δημ. Συμβουλίου 
του Δήμου Αγρίνιου «Περί κατάργησης του Ν.Π.Δ.Δ. με 
την επωνυμία ΔΗ.ΠΕ.ΘΕ. Αγρίνιου». 

4. Την αριθμ. 248/94 (ορθή επανάληψη) απόφαση του 
Δημ. Συμβουλίου του Δήμου Αγρίνιου «Περί σύστασης Δη¬ 
μοτικής Επιχείρησης με την επωνυμία «Δημοτικό Περιφε¬ 
ρειακό θέατρο Αγρίνιου (ΔΗ.ΠΕ.ΘΕ.) Αγρίνιου. 

5. Το αριθμ. 24761/15.6.1994 έγγραφο του ΥΠ-ΕΣ. 

6. Τις διατάξεις του άρθ. 185 του ΔΚΚ (Π.Δ. 323/89). 

7 . Τις διατάξεις του άρθ. 318 του Ν. 1188/81, όπως 
τροποποιήθηκαν με τις όμοις του άρ. 27 παρ. 4 του Ν. 
1832/89, σύμφωνα με τις οποίες το προσωπικό των Δη¬ 
μοτικών Νομικών Προσώπων Δημ. Δικαίου που καταργού- 
νται και αναλαμβάνει ο Δήμος απευθείας το σκοπό του ή 
όχι, διατηρείται στην υπηρεσία του Δήμου μέχρι την οργά¬ 
νωση της υπηρεσίας με τροποποίηση του Ο.Ε.Κ., οπότε 
επιτρέπεται η ένταξή του σε αντίστοιχες τακτικές θέσεις 
βάσει των ουσιαστικών προσώπων. 

8. Την οικονομοτεχνική μελέτη σκοπιμότητας για το 
σκοπό αυτό. 

9. Την από 21.9.94 έκθεση αξιολόγησης της ανωτέρω 
επιχείρησης, η οποία συντάχθηκε από την περιφέρεια Δ. 
Ελλάδος (Δ/νση περιφερειακής ανάπτυξης). 

10. Την αριθμ. 23096/7.10.94 απόφασή μας περί κα¬ 
τάργησης Ν.Π.Δ.Δ. με την επωνυμία «ΔΗ.ΠΕ.ΘΕ. Αγρί¬ 
νιου», αποφασίζουμε: 

1. Συστήνουμε στο Δήμο Αγρίνιου του νομού μας επιχεί¬ 
ρηση με την επωνυμία «Δημοτικό Περιφερειακό θέατρο 
Αγρίνιου» με διακριτικό τίτλο «ΔΗ.ΠΕ.ΘΕ. Αγρίνιου», ως 


ίδιο Νομικό Πρόσωπο Ιδιωτικού Δικαίου, το οποίο διέπεται 
από τις διατάξεις των άρθρων 260 μέχρι 267 και 270,274, 
287 του ΔΚΚ (Π.Δ. 323/89) όπως τροποποιήθηκε- 
συμπληρώθηκε με το Ν. 1832/89. 

Σκοποί της επιχείρησης είναι: Η οργάνωση, προβολή και 
ανάπτυξη της θεατρικής παιδείας, η παροχή δυνατότητας 
στους νέους δημιουργούς και καλλιτέχνες (σκηνοθέτες, 
σκηνογράφους, συγγραφείς μουσικούς, ηθοποιούς κ.λπ.) 
να αναπτύξουν τις δραστηριότητές τους γύρω από τη θεα¬ 
τρική τέχνη, η δημιουργία γενικά θεατρικής υποδομής, η 
βελτίωση του επιπέδου της παρεχόμενης θεατρικής και 
γενικά καλλιτεχνικής παιδείας σε όλα τα επίπεδα η ενί¬ 
σχυση και η τόνωση της καλλιτεχνικής ζωής της περιοχής 
για να δημιουργηθούν οι δυνατότητες για συνολική πολιτι¬ 
στική άνθιση και ανάπτυξη, η ενεργοποίηση του ανθρωπί¬ 
νου δυναμικού της περιοχής με τη συμμετοχή στις διαδι¬ 
κασίες για τη θεατρική και γενικότερη πολιτιστική ανά¬ 
πτυξη και η πραγματοποίηση τέλος θεατρικών και παρα¬ 
πλεύρων εκδηλώσεων με τη συμμετοχή στις διαδικασίες 
για τη θεατρική και γενικότερη πολιτιστική ανάπτυξη και η 
πραγματοποίηση τέλος θεατρικών και παραπλεύρων εκ¬ 
δηλώσεων με τη συμμετοχή της Ανώτερης Σχολής Δραμα¬ 
τικής Τέχνης, του ΔΗ.ΠΕ.ΘΕ. και του Δήμου Αγρίνιου. 
(Ανταλλαγή θεατρικών παραστάσεων με άλλα ΔΗ.ΠΕ.ΘΕ. 
ή κρατικά θέατρα, ή ιδιωτικούς θιάσους της Ελλάδας ή του 
εξωτερικού, πραγματοποίηση φεστιβάλ, θεατρικών σεμι¬ 
ναρίων διαλέξεων και ανάλύσεων των παρουσιαζόμενων 
έργων, φωτογραφικών εικαστικών ή άλλου είδους εκθέ¬ 
σεων συναφών με τα θεάματα του ρεπερτορίου, ελεύθε¬ 
ρες συζητήσεις κ.λπ.). 

2. Η επιχείρηση διοικείται από 9μελές Διοικητικό Συμ¬ 
βούλιο που τα μέλη του ορίζονται μαζί με αναπληρωτές 
από το Δημ. Συμβούλιο. 

Από τα μέλη του τέσσερις (4) είναι Δημοτικοί Σύμβουλοι 
και πέντε (5) κάτοικοι της πόλης Αγρίνιου που έχουν πείρα 
και γνώσεις σχετικές με το αντικείμενο της επιχείρη¬ 
σης. 

3. Η θητεία του Διοικητικού Συμβουλίου είναι να ακο¬ 
λουθεί τη θητεία του Δημοτικού Συμβουλίου. 

4. Το Δημοτικό Συμβούλιο ορίζει από τα μέλη του Δ/κού 
Συμβουλίου του τον Πρόεδρο και τον Αντιπρόεδρό του. 

Το Δ/κό Συμβούλιο διοικεί και διαχειρίζεται τις υποθέ¬ 
σεις που αφορούν την επιχείρηση. 

5. Η διάρκεια της επιχείρησης είναι 10 χρόνια και αρχίζει 
από τη δημοσίευση της Εφημερίδας της Κυβέρνησης της 
σχετικής απόφασης του Νομάρχη. 

6. Έδρα της επιχείρησης είναι η πόλη του Αγρίνιου του 
Νομού Αιτωλ/νίας. 

Δημιουργός και φορέας της θα είναι ο Δήμος Αγρίνιου 
και θα εγκατασταθεί στο Δημοτικό Μέγαρο τους θερινούς 
μήνες, οι παραστάσεις θα δίνονται στο κινηματοθέατρο 
«ΕΛΛΗΝΙΣ», το οποίο είναι ιδιοκτησία του Δήμου. 

7. Ο Δήμος διαθέτει στην επιχείρηση χρηματικό ποσό 
τριάντα εκατομμυρίων (30.000.000) σαν αρχικό κεφάλαιο 
της επιχείρησης. 

8. Πόροι της επιχείρησης είναι τα έσοδα από τη λειτουρ¬ 
γία του ΔΗ.ΠΕ.ΘΕ. Αγρίνιου και γενικά από την άσκηση 
της δραστηριότητάς της, έσοδα από κληρονομιές, δω¬ 
ρεές, συνδρομές, χορηγίες και λοιπές επιχορηγήσεις. 

9. Η επιχείρηση διαλύεται 

α) με απόφαση του Δημ. Συμβουλίου με την απόλυτη 
πλειοψηφία των μελών του και απόφαση του Νομάρχη, 

β) όταν λήξει χωρίς να παραταθεί η διάρκεια της επιχεί¬ 
ρησης και 

γ) σε περίπτωση πτώχευσης της επιχείρησης. 

Τη διάλυση της επιχείρησης ακολουθεί η εκκαθάριση 
και εκκαθαριστές που ορίζονται από το Δημοτικό Συμβού¬ 
λιο. 

Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η πε¬ 
ριουσία και πληρώνονται τα χρέη της επιχείρησης. Το υπό¬ 
λοιπο περιέρχεται στο Δήμο Αγρίνιου. 

10. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της επιχείρησης διέπονται από τις 
σχετικές με τις δημοτικές και κοιν. επιχειρήσεις διατάξεις 
του Δ.Κ.Κ. (Π.Δ. 323/89), όπως τροποποιήθηκαν με το Ν. 
1832/89. 

Ακροτελευταία διάταξη 

Από τις διατάξεις αυτής της απόφασης προκαλείται δα¬ 
πάνη 30.000.000 δρχ. σε βάρος του προϋπολογισμού του 
Δήμου Αγρίνιου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 7 Οκτωβρίου 1994 

Ο Νομάρχης 
ΚΥΡΙΑΖΗΣ ΒΕΝΝΗΣ 

-♦- 

Αριθ. ΕΣ/23096 (5) 

Κατάργηση Ν.Π.Δ.Δ στο Ν. Αιτωλ/νίας με την επωνυμία 
«ΔΗ.ΠΕ.ΘΕ. Αγρίνιου». 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Την αριθμ. 30157/14.12.1983 απόφαση, με την 
οποία συστήθηκε ίδιο Νομικό Πρόσωπο με το όνομα «Δη¬ 
μοτικό Περιφερειακό θέατρο Αγρίνιου» στο Δήμο Αγρί¬ 
νιου, καθώς και τις όμοιες με αριθμ. α) 1816/24.1.84 
(ΦΕΚ 112/τ.Β/2.3.84) και β) 25909/23.9.91, με τις 
οποίες συμπληρώθηκε η αρχική αναφερόμενη απόφαση 
και τροποποιήθηκε η συστατική πράξη του ίδιου Νομικού 
Προσώπου του Δήμου Αγρίνιου, αντίστοιχα. 

2. Την αριθμ. Α/24.2.94 απόφαση του Διοικ. Συμβου¬ 
λίου του ΔΗ.ΠΕ.ΘΕ Αγρίνιου περί μετατροπής του Νομι¬ 
κού Προσώπου του θέατρου, σε Ι.Δ. με τον όρο της πρόσ¬ 
ληψης των τεσσάρων (4) μονίμων υπαλλήλων, με σύμβαση 
αορίστου χρόνου. 

3. Την αριθμ. 249/94 απόφαση του Δημ. Συμβουλίου 
του Δήμου Αγρίνιου «περί κατάργησης του ΝΠΔΔ με την 
επωνυμία “ΔΗ.ΠΕ.ΘΕ. Αγρίνιου”». 

4. Το αριθμ. 24671/15.6.94 έγγραφο του ΥΠ.ΕΣ. 


5. Τις διατάξεις του άρθ. 185 του ΔΚΚ (Π.Δ. 323/89), 
αποφασίζουμε: 

α) Καταργούμε το Νομικό Πρόσωπο Δημοσίου Δικαίου 
με την επωνυμία «Δημοτικό Περιφερειακό θέατρο Αγρί¬ 
νιου (ΔΗ.ΠΕ.ΘΕ Αγρίνιου)». 

β) Το μόνιμο προσωπικό του παραπάνω ΝΠΔΔ, ήτοι: 

Αγγελομένος Παναγιώτης, κλητήρας 

Καραδήμας Κων/νος, φροντιστής 

Μεριγκλίτσης Σπυρίδωνας, ηλετρολόγος 

Ραμμόπουλος Βασίλειος, μηχανικός σκηνής, μεταφέ- 
ρεται στο Δήμο Αγρίνιου, σύμφωνα με τις διατάξεις του 
άρθρ. 318 του Ν. 1188/81, όπως τροποποιήθηκαν με τις 
όμοιες του άρθ. 27 παραγ. 4 του Ν. 1832/89. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ακροτελεύτια διάταξη 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού ούτε σε 
βάρος του προϋπολογισμού του Δήμου και καταργηθέ- 
ντος Νομικού Προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 7 Οκτωβρίου 1994 

Ο Νομάρχης 
ΚΥΡΙΑΖΗΣ ΒΕΝΝΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στη Β2/2308/30.6.94 (ΦΕΚ 509/1.7.1994 τ.Β') 
υπουργική απόφαση που αφορά τον ορισμό των μελών του 
Δ.Σ. του Κέντρου Ελληνικής Γλώσσας, γίνονται οι παρα¬ 
κάτω διορθώσεις σφαλμάτων: 

1. Προστίθεται η λέξη Ομότιμος, στον τίτλο του καθη¬ 
γητή Α. Μέγα. 

2. Διορθώνεται το όνομα και ο τίτλος του Δημητρίου Κα- 
γιαλή στο ορθό: Παναγιώτης Καγιαλής, επίκουρος καθη¬ 
γητής του Τμήματος Ελληνικών Σπουδών Φιλοσοφίας και 
Ιστορίας του Παν/μίου Κύπρου. 

3. Διορθώνεται το επίθετο το Νόσου Βαγιενά, στο ορθό: 
Νόσος Βαγενάς. 

4. Προστίθεται μετά το ονοματεπώνυμο και τον τίτλο 
του Δ. Μαρωνίτη, η φράση «ως εκπρόσωπος του Υπουρ¬ 
γού Εθνικής Παιδείας και θρησκευμάτων». 

5. Διορθώνεται το όνομα του Γραμματέα του Δ.Σ. στο 
ορθό: Μαρία Τεγούση ή Καραγιάννη-Πλασταρά. 

(Από το ΥΠΕΠΘ) 

Ε ΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΕΕΧ 

ΡΑΧ 

22.3211 ΥΡΕΤ 6Β 
5234312 

λειτουργούν καθημερινά από 8.00' έως 13.00’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 

“Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

“Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52 25.713 - 52 49.547 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


“ Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 

Κωδικός αριθ. κατάθεσης στο Δημόσιο Ταμείο 2531 Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α Δρχ. 

15.000 

Δρχ. 

750 

β> 

» 

» 

» Β' 

» 

30.000 

» 

1.500 

Υ) 

» 

» 

» Γ 

» 

10.000 

» 

500 

δ) 

» 

» 

» Δ' 

» 

30.000 

» 

1.500 

ε) 

» 

» 

» Αναπτυξιακών Πράξεων 

» 

20.000 

» 

1.000 

στ) 

» 

» 

» Ν.Π.Δ.Δ. 

» 

10.000 

» 

500 

ζ) 

» 

» 

» ΠΑΡΑΡΤΗΜΑ 

» 

5.000 

» 

250 

η) 

» 

» 

» Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» Αν. Ειδικού Δικαστηρίου 

» 

3.000 

» 

150 

I) 

» 

» 

» Α.Ε. & Ε.Π.Ε. 

» 

200.000 

» 

10.000 

ια) Για όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














